ปปช.อุทธรณ์ศิโรตม์หลุดคดีภาษีชินฯ
ป.ป.ช.เตรียมขอศาลปกครองกลางพิจารณาคดี &#8220;ศิโรตม์&#8221; ใหม่ กลับรับราชการ ตามคำสั่งศาลปกครอง
29 มิ.ย. 2555

ป.ป.ช.เตรียมขอศาลปกครองกลางพิจารณาคดี “ศิโรตม์” ใหม่ กลับรับราชการ ตามคำสั่งศาลปกครอง
นายกล้านรงค์ จันทิก กรรมการป้องกันและปราบปรามการทุจริตแห่งชาติ (ป.ป.ช.) กล่าวว่า ป.ป.ช.จะดูรายละเอียดที่นายศิโรตม์ สวัสดิ์พาณิชย์ อดีตอธิบดีกรมสรรพากร ยื่นฟ้องต่อศาลปกครองกลางให้เพิกถอนคำสั่งกระทรวงการคลังที่ให้ลงโทษปลดนายศิโรตม์ออกจากราชการ หลังถูก ป.ป.ช.ชี้มูลว่ากระทำความผิดวินัยร้ายแรงกรณีละเว้นการจัดเก็บภาษีจากการรับโอนหุ้นบริษัท ชิน คอร์ปอเรชั่น ของนายบรรณพจน์ ดามาพงศ์ เนื่องจากเห็นว่าเป็นคำสั่งที่ไม่ชอบด้วยกฎหมาย
นายกล้านรงค์ กล่าวว่า จะดูว่านายศิโรตม์ได้ฟ้องปลัดกระทรวงการคลังแล้ว และพ่วง ป.ป.ช.ไปด้วยหรือไม่ เพราะเป็นผู้พิจารณาตัดสินนายศิโรตม์ว่ามีความผิดวินัยร้ายแรงจนต้องถูกไล่ออกจากราชการ
หากพบว่าไม่ได้ฟ้อง ป.ป.ช. เข้าไปชี้กับศาล ทาง ป.ป.ช.จะขอให้ศาลปกครองกลางพิจารณาคดีนี้ใหม่อีกครั้งหนึ่ง หลังจากที่ศาลอุทธรณ์ได้มีคำสั่งว่านายศิโรตม์ไม่มีความผิดและให้กลับเข้ารับราชการ
นายกล้านรงค์ กล่าวว่า ที่ผ่านมามีกรณีที่ ป.ป.ช.ชี้มูลความผิดตำรวจนายหนึ่งมีความผิดร้ายแรง และถูกต้นสังกัดไล่ออกจากราชการ และได้ไปยื่นฟ้องต้นสังกัดกับศาลปกครอง ซึ่งศาลมีคำพิพากษาให้ยกเลิกคำสั่งออกจากราชการ เมื่อทาง ป.ป.ช.ทราบก็ทำเรื่องให้ศาลปกครองพิจารณาใหม่ ซึ่งศาลก็กลับคำพิจารณาให้ไล่ออกจากราชการตามเดิม
แหล่งข่าวจากกระทรวงการคลัง เปิดเผยว่า กระทรวงการคลังควรต้องยื่นอุทธรณ์ให้ศาลปกครองสูงสุดพิจารณาเรื่องนี้ให้ถึงที่สุด และควรประสานกับทาง ป.ป.ช.ให้ยื่นฟ้องในเรื่องนี้ หากไม่ดำเนินการและคืนตำแหน่งและเงินผลตอบแทนกับนายศิโรตม์ทันที จะถูกมองได้ว่ารู้เห็นเต็มใจกับผู้ฟ้องปล่อยให้แพ้คดี
นายอารีพงศ์ ภู่ชอุ่ม ปลัดกระทรวงการคลัง เปิดเผยว่า กระทรวงการคลังพร้อมที่จะดำเนินการตามคำสั่งศาลปกครอง โดยหลังจากนี้คงต้องมาพิจารณาถึงคุณสมบัติของนายศิโรตม์ว่ายังสามารถกลับมารับราชการได้หรือไม่ เช่น อายุ หรือคุณสมบัติในด้านอื่นๆ ประกอบกันด้วย
อย่างไรก็ดี หากนายศิโรตม์ไม่ต้องการกลับมารับราชการอีก หรือคุณสมบัติไม่สามารถกลับมารับราชการได้ ก็ต้องมาพิจารณาในส่วนของผลตอบแทนหรือผลประโยชน์อื่นๆ ที่ควรจะได้รับตามความ เช่น เงินบำนาญ หรือเงินตอบแทนในส่วนอื่นที่ควรจะได้
ทั้งนี้ ศาลปกครองกลางมีคำพิพากษาเมื่อวันที่ 27 มิ.ย.ที่ผ่านมา ระบุว่า ให้เพิกถอนคำสั่งกระทรวงการคลังที่ 658/2551 ลงวันที่ 12 พ.ค. 2551 ที่ให้ลดโทษนายศิโรตม์ออกจากราชการ โดยให้มีผลย้อนหลังไปตั้งแต่วันที่มีคำสั่ง ทั้งให้คืนสิทธิประโยชน์ที่ผู้ฟ้องคดีพึงมีพึงได้ตามกฎหมายแก่ผู้ฟ้องคดีภายใน 30 วัน นับแต่วันที่ศาลได้มีคำพิพากษาถึงที่สุดนายกล้านรงค์ จันทิก กรรมการ สำนักงานป้องกันและปราบปรามการทุจริตแห่งชาติ (ปปช.) กล่าวว่า ป.ป.ช. จะดูรายละเอียดที่นายศิโรตม์ ยื่นฟ้องศาลปกครองกลางว่า นอกจากฟ้องปลัดกระทรวงการคลังแล้ว ได้ฟ้อง ป.ป.ช. ด้วยหรือไม่ เพราะเป็นผู้พิจารณาตัดสินนายศิโรตน์ ว่ามีความผิดวินัยร้ายแรงจนต้องถูกไล่ออกจากราชการ หากพบว่าไม่ได้ฟ้อง ป.ป.ช. เข้าไปชี้กับศาล ทาง ป.ป.ช. จะขอให้ศาลปกครองกลางพิจารณาคดีนี้ใหม่อีกครั้งหนึ่ง
นายกล้าณรงค์ กล่าวว่า ที่ผ่านมามีกรณีที่ ป.ป.ช.ชี้มูลความผิดตำรวจนายหนึ่งมีความผิดร้ายแรง และถูกต้นสังกัดไล่ออกจากราชการ และได้ไปยื่นฟ้องต้นสังกัดกับศาลปกครอง ซึ่งศาลมีคำพิพากษาให้ยกเลิกคำสั่งออกจากราชการ เมื่อทาง ป.ป.ช. ทราบก็ทำเรื่องให้ศาลปกครองพิจารณาใหม่ ซึ่งศาลก็กลับคำพิจารณาให้ไล่ออกจากราชการตามเดิม
แหล่งข่าวกระทรวงการคลัง กล่าวว่า คลังควรต้องยื่นอุทธรณ์ให้ศาลปกครองสูงสุดพิจารณาเรื่องนี้ให้ถึงที่สุด และควรประสานกับทาง ป.ป.ช. ให้ยื่นฟ้องในเรื่องนี้ หากไม่ดำเนินการและคืนตำแหน่งและเงินผลตอบแทนกับนายศิโรตม์ ทันที จะถูกมองได้ว่ารู้เห็นเต็มใจกับผู้ฟ้องปล่อยให้แพ้คดี